CELEX: 32021D1920
Language: sk
Date: 2021-06-28 00:00:00
Title: Rozhodnutie Rady (EÚ) 2021/1920 z 28. júna 2021 o podpise v mene Únie a predbežnom vykonávaní Dohody o leteckej doprave medzi Európskou úniou a jej členskými štátmi na jednej strane a Katarským štátom na strane druhej

5.11.2021   
               
               
                  SK
               
               
                  Úradný vestník Európskej únie
               
               
                  L 391/1
               
            
         ROZHODNUTIE RADY (EÚ) 2021/1920
         z 28. júna 2021
         o podpise v mene Únie a predbežnom vykonávaní Dohody o leteckej doprave medzi Európskou úniou a jej členskými štátmi na jednej strane a Katarským štátom na strane druhej
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 5,
         so zreteľom na návrh Európskej komisie,
         keďže:
         
                     (1)
                  
                  
                     Rada 7. júna 2016 poverila Komisiu začatím rokovaní s Katarským štátom o Dohode o leteckej doprave. Rokovania boli úspešne ukončené parafovaním Dohody o leteckej doprave medzi Európskou úniou a jej členskými štátmi na jednej strane a Katarským štátom na strane druhej (ďalej len „dohoda“) 4. marca 2019.
                  
               
                     (2)
                  
                  
                     Podpísaním dohody v mene Únie a jej predbežným vykonávaním nie je dotknuté rozdelenie právomocí medzi Úniou a jej členskými štátmi. Toto rozhodnutie by sa nemalo vykladať tak, že využíva možnosť, aby Únia uplatňovala svoju vonkajšiu právomoc v oblastiach, na ktoré sa vzťahuje dohoda a ktoré patria do spoločnej právomoci, pokiaľ Únia túto právomoc ešte neuplatňuje na vnútornej úrovni.
                  
               
                     (3)
                  
                  
                     Dohoda by sa mala podpísať a predbežne vykonávať do ukončenia postupov potrebných na nadobudnutie jej platnosti,
                  
               PRIJALA TOTO ROZHODNUTIE:
         
            Článok 1
            Týmto sa v mene Únie schvaľuje podpis Dohody o leteckej doprave medzi Európskou úniou a jej členskými štátmi na jednej strane a Katarským štátom na strane druhej s výhradou jej uzavretia (1).
         
         
            Článok 2
            Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
         
         
            Článok 3
            Dohoda sa predbežne vykonáva v súlade s jej článkom 29 ods. 3 do ukončenia postupov potrebných na nadobudnutie jej platnosti.
         
         
            Článok 4
            Toto rozhodnutie nadobúda účinnosť dňom jeho prijatia.
         
         
            V Luxemburgu 28. júna 2021
            
               
                  Za Radu
               
               
                  predsedníčka
               
               M. do Céu ANTUNES
            
         
         
            (1)  Pozri stranu 3 tohto úradného vestníka.